แนวโน้มดัชนีเช้าปรับขึ้นต่อ
นักวิเคราะห์คาดตลาดหุ้นไทยเช้านี้ปรับตัวขึ้นต่อเนื่อง รับผลดีจากตัวเลขเศรษฐกิจของสหรัฐและจีนออกมาดี
2 พ.ค. 2555

นักวิเคราะห์คาดตลาดหุ้นไทยเช้านี้ปรับตัวขึ้นต่อเนื่อง รับผลดีจากตัวเลขเศรษฐกิจของสหรัฐและจีนออกมาดี
นายสุกิจ อุดมศิริกุล ผู้อำนวยการอาวุโส ฝ่ายกลยุทธ์การลงทุนลูกค้าบุคคล สายงานวิจัย บล.ไทยพาณิชย์ กล่าวว่า แนวโน้มดัชนีวันนี้น่าจะปรับตัวขึ้นต่อ เนื่องจากตัวเลขเศรษฐกิจของสหรัฐประกาศเมื่อคืนออกมาดี รวมทั้งตัวเลขเศรษฐกิจของจีนที่ประกาศเมื่อวานนี้ก็ออกมาดีเช่นกัน ประกอบกับ การประกาศผลการดำเนินงานของบริษัทจดทะเบียนในไตรมาส 1/55 ส่วนใหญ่ออกมาดี ได้แก่ BIGC ที่เช้านี้ประกาศผลประกอบการออกมาดี 
"วันนี้คิดว่า หุ้นจะบวกขึ้นไปประมาณ 10-12 จุด มองแนวต้านไว้ที่ 1,240 จุด แนวรับมองไว้แถวๆ 1,222 จุด" นายสุกิจ กล่าว 
ส่วนการประชุมคณะกรรมการนโยบายการเงิน(กนง.) ในวันนี้คาดว่าจะไม่มีการเปลี่ยนแปลงในรอบนี้ แต่อาจจะมีการเตือนเรื่องเงินเฟ้อที่มีสัญญาณเงินเฟ้อปรับขึ้นมา
อนึ่ง ดัชนีหุ้นไทยเมื่อวัน 30 เม.ย. ปิดที่ 1,228.49 จุด เพิ่มขึ้น 16.71% (+1.38%) ซึ่งเป็นระดับ  New high ในรอบ 16 ปี